Väike nahkhiir igatseb väga sõpra, kuid miskipärast tunnevad teised loomad tema ees hirmu. Aknal varju silmates ehmuvad nad koledal kombel ja peavad teda koletiseks. Kuidas saaks nahkhiir näidata, et ta soovib sõpradega koos aega veeta?
Kurvalt tagasi koju lennanud, parandab ta enda tuju küpsetamisega: valmivad pirukad, saiad ja koogid külalistele, kes kunagi ei saabu … Ühel päeval uitab nahkhiiremajani aga üks pisike karupoeg – ja nende elud muutuvad igaveseks.
Erinevad aastaajad pakuvad meile aina uusi elamusi: lilleõites kevad, soe suvi, värvikirev sügis ja lumerohke talv. Lihavõtteajal otsitakse lasteaias värvilisi mune. Suvel sõidab kogu pere mere äärde puhkusele. Sügisel saab vanaisaga tuulelohet meisterdada. Talvel on linnas jõululaat ja uisuväljak. Toredas tegelusraamatus on kokku üksteist detailset pilti, kus kujutatud igale aastaajale omast. Suurelt pildilt saab üles otsida eraldi kujutatud asjad ja inimesed. Otsimislusti ja leidmisrõõmu jätkub kogu aastaks.
Kujukeste ja klappidega mänguraamatus saab laps koos jänkupoeg Ukuga õppida paremini mõistma tundeid. Uku on mõnikord rõõmus, teinekord pahane, aga vahel hoopis kurb. Väike lugeja saab olla Ukule abiks ning öelda, mida Uku tunneb. Seejärel võib laps otsida õige kujukese ning paigutada selle pildile. Mänguline raamat toetab lapse tundekasvatust.
Raamat „Eesti. Estonia” viib sind kolme vapra vapilõviga Eesti asju avastama. Lõvid näitavad Eesti rahvuslille ja rahvuslindu ning palju muud. Raamatut saab lugeda nii eesti kui inglise keeles. Eesti keeles sellepärast, et väikesel muumaalasel oleks võimalik esimesed eestikeelsed sõnad ära õppida. Inglise keeles aga selleks, et väike eestlane oskaks juba maast madalast Eestit muumaalastele tutvustada. 2022 aastal ilmunud täiendatud kordustrükk sisaldab ka Eesti rahvuslooma ja rahvusliblikat!
Koolieelne laps 09.01.2023
Auhinnatud lasteraamatute autor ja illustraator Lane Smith jutustab lustaka loo väikesest jänkust, kes otsib kallile vanaemale erilist kingitust. Teekonnal kohtab ta mitmesuguseid tegelasi, kes annavad nõu, milline kingitus oleks parim. Leebe huumoriga armas lugu sobib hästi lastele ja lastelastele ette lugemiseks.
Kogumik „Memme, palun loe mulle!“ on lastekirjanduse kogumik, mis sisaldab minimuinasjutte, värsse ja lookesi enam ku 260 autorilt. Need palad on mõeldud nii väiksematele ettelugemiseks kui suurematele lugemiseks kas kodus või lasteaias.
Väike mäger läheb isaga kaasa metsa söögipoolist otsima. Aga väike mäger tahab mustikaid süüa, mitte korjata. Pähkleid on palju toredam hoopis veeretada. Seente otsimise asemel on vahva ise peitust mängida.
Viimaks on väike mäger nii väsinud, et mägrapapa peab oma pojukese kukil koju kandma.
Kodus rõõmustab mägramamma selle üle, mida kaks tublit meest talle metsast tõid. Nüüd saab kooki küpsetada!
Kaunilt illustreeritud trükitähtedes kuue looga kogumik, mis sobib täiuslikult üheaastastele. Loe vahvaid lugusid elevandipoeg Ellist, kes õpib pesema, kutsust, kes mängib peitust ja kaheksajalg Kallest, kes jääb alatihti oma kombitsatega igale poole kinni.
Põnnid poevad kindlasti iga kord hea meelega teki alla, et neid vahvaid lugusid kuulata.